РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 2
от дистанционното заседание чрез видеоконферентна връзка 
на Комисия „Съдебна карта, натовареност и съдебна статистика” към Висшия съдебен съвет,
проведено на 07 февруари 2024 г.

Днес, 07 февруари 2024 г. от 12:15 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика” към Висшия съдебен съвет, в състав:
    ПРЕДСЕДАТЕЛ:
    ЗАМ.-ПРЕДСЕДАТЕЛИ:
	ДАНИЕЛА МАРЧЕВА
АТАНАСКА ДИШЕВА
ДРАГОМИР КОЯДЖИКОВ 
	
От администрацията на Висшия съдебен съвет присъстват експертните сътрудници към комисията: Арсения Тодорова – началник отдел „САОД“, дирекция „ИТСС“ и Мирослав Младенов – системен администратор в отдел „САОД“, дирекция „ИТСС“, дирекция „ИТСС.

Заседанието протече при следния дневен ред:
 
1.	Проект на изменение и допълнение на Приложение № 2.1 и Приложение № 2.2, „Наказателни дела“ към ПОНС и Номенклатурата на статистическите кодове по наказателни дела.
2. Писмо от г-н Христо Георгиев – административен ръководител на Районен съд – Пазарджик относно образуване на дела по искания на основание чл. 64, ал. 1, във връзка с чл. 63, ал. 1 НПК и чл. 56а, ал. 1 ЗЕЕЗА.
(Писмо с вх. № ВСС – 192/02.02.2024 г.)

        3. Доклад от отдел „ЕИСС“ във връзка с решение на КСКНСС по т. 3 от протокол № 14/22.11.2023 г.
(Отложена с решение на КСКНСС по протокол № 1/24.01.2024 г., т.4)

4. Решение по т. 1, протокол № 11/26.10.2023 г. на КСКНСС относно увеличаване щатната численост на отдел „САОД“.

След обсъждане на предварително обявения дневен ред:
 
 Комисия "Съдебна карта, натовареност и съдебна статистика"
към Висшия съдебен съвет
Р Е Ш И:

Включва в дневния ред за днешното заседание следната допълнителна точка:

	5. Коментари относно препоръките и направените предложения в Доклад за методологията за контрол и проверка на статистическите данни и в Доклад за съществуващите критерии за измерване на системата за работно натоварване и препоръки за актуализиране на системата за работно натоварване, изготвени в рамките на проект „Установяване на балансирано разпределение на натовареността в съдебната система в България“, съфинансиран от Европейския съюз и Съвета на Европа.
(Внася г-жа Атанаска Дишева – зам.-председател на КСКНСС към ВСС)

	По дневния ред:
1. ОТНОСНО: Проект на изменение и допълнение на Приложение № 2.1 и Приложение № 2.2, „Наказателни дела“ към ПОНС и Номенклатурата на статистическите кодове по наказателни дела.

Комисия "Съдебна карта, натовареност и съдебна статистика"
към Висшия съдебен съвет
Р Е Ш И:

 1.1. Одобрява проекта за изменение и допълнение на Приложения № 2.1 и 2.2 „Наказателни дела“ към Правилата за оценка на натовареност на съдиите и Номенклатурата на статистическите кодове по наказателни дела.
 
1.2. Внася проекта за изменение и допълнение на Приложения № 2.1 и 2.2 „Наказателни дела“ към Правилата за оценка на натовареност на съдиите и Номенклатурата на статистическите кодове по наказателни дела, в заседание на Висшия съдебен съвет, насрочено за 13.02.2024 г., като предлага на ВСС да приеме следните решения: 

ПРОЕКТ
ВИСШИЯТ СЪДЕБЕН СЪВЕТ
Р Е Ш И:

1. ДОПЪЛВА Номенклатурата на статистическите кодове по наказателни дела както следва: 
1.1. Създава нов код 843 със следното описание - „ Злоупотреба с вътрешна информация; незаконно разкриване на вътрешна информация; манипулиране на пазара чрез невярна информация“, № група от Приложение 2 по натовареност - приложение 2.2 - група 13. 
1.2. Създава нов код 50843 със следното описание - „Злоупотреба с вътрешна информация; незаконно разкриване на вътрешна информация; манипулиране на пазара чрез невярна информация“, № група от Приложение 2 по натовареност - приложение 2.2 - група 13. 

2. ПРОМЕНЯ Номенклатурата на статистическите кодове по наказателни дела както следва: 
2.1. В код 818 – в колона описание „Престъпления против ловното и рибното стопанство“ добавя текста „престъпления против подземните богатства“, а колона законов текст „чл. 238 - 240 НК“ става „чл. 238 - 240а НК“. 
2.2. В код 50818 – в колона описание „Престъпления против ловното и рибното стопанство“ добавя текста „престъпления против подземните богатства“, а колона законов текст „чл. 238 - 240 НК“ става „чл. 238 - 240а НК“.

3. ПРОМЕНЯ Приложение 2 за „Наказателни дела“ от Правилата за оценка на натовареността на съдиите, както следва: 
3.1. В група 12 на Приложение № 2.1 - „Общи стопански престъпления - присвояване – чл. 201-205 НК, злоупотреба с доверие - чл. 217 НК, безстопанственост - чл. 221-223 НК, чл.225-227 НК, Престъпления против отделни стопански отрасли - чл. 228-240 НК, Престъпления против паричната и кредитната система - чл. 251 НК…, „добавя“ „Общи стопански престъпления - присвояване – чл. 201-205 НК, злоупотреба с доверие - чл. 217 НК, безстопанственост - чл. 221-223 НК, чл.225-227 НК, Престъпления против отделни стопански отрасли - чл. 228-240а НК, Престъпления против паричната и кредитната система - чл. 251 НК“. 
3.2. В група 29 на Приложение № 2.1 – „ЧНД във връзка със съдебен контрол върху мерките за процесуална принуда, ЧНД по ЗИНЗС… „добавя“ …,ЗЕЕЗА“. 
3.3. В група 13 на Приложение № 2.2 – „Пране на пари - чл. 253 - 253б НК, Данъчни престъпления - чл. 255 - 260 НК… „добавя“ ...чл. 260а - 260в НК“. 
3.4. В група 13 на Приложение № 2.2 - допълва кодове в групата за ОКРЪЖЕН СЪД І инстанция и ВОЕНЕН СЪД, с нов код 843 и в групата за АПЕЛАТИВЕН СЪД и ВОЕННО-АПЕЛАТИВЕН СЪД с нов код 50843. 
3.5. В група 29 на Приложение № 2.2 – „ЧНД по Глава ХХХVІ от НПК, производство по чл. 249, чл. 250, чл. 288 и чл. 289 от НПК, производство по ЗЕЗР, ЗЕЗЗ и ЗПИИСАННЛСМВЛС… „добавя“ …, ЗЕЕЗА“. 
3.6. В група 30 на Приложение № 2.2 – „ЧНД във връзка със съдебен контрол върху мерките за процесуална принуда, ЧНД по ЗИНЗС… „добавя“ …, ЗЕЕЗА“. 

4. ДА СЕ УВЕДОМЯТ административните ръководители на районните, окръжните, военните, апелативните съдилища и военно -апелативния съд за приетите промени в Номенклатурата на статистическите кодове по наказателни дела и в Приложение № 2 от Правилата за оценка натовареността на съдиите. 

5. ДА СЕ УВЕДОМИ фирмата, осъществяваща поддръжка на Единната информационна система в съдилищата за приетите промени в Номенклатурата на статистическите кодове по наказателни дела и в Приложение № 2 от Правилата за оценка натовареността на съдиите. 

6. Отразените промени в Номенклатурата на статистическите кодове по наказателни дела ДА СЕ ПУБЛИКУВАТ на интернет-страницата на Висшия съдебен съвет в раздел „Постоянни комисии“, „КСКНСС“, „Статистика“. 

7. Отразените промени в Приложение № 2 от Правилата за оценка натовареността на съдиите ДА СЕ ПУБЛИКУВАТ на интернет-страницата на Висшия съдебен съвет в раздел „Постоянни комисии“, „КСКНСС“, „Натовареност“. 

	2. ОТНОСНО: Писмо от г-н Христо Георгиев – административен ръководител на Районен съд – Пазарджик относно образуване на дела по искания на основание чл. 64, ал. 1, във връзка с чл. 63, ал. 1 НПК и чл. 56а, ал. 1 ЗЕЕЗА.
(Писмо с вх. № ВСС – 192/02.02.2024 г.)

Комисия "Съдебна карта, натовареност и съдебна статистика"
към Висшия съдебен съвет
Р Е Ш И:

2.1. Приема за сведение писмото от г-н Христо Георгиев – административен ръководител на РС – Пазарджик.

2.2.  Да се уведоми г-н Христо Георгиев – административен ръководител на РС – Пазарджик за взетото от комисията решение по т. 1 относно проект за изменение и допълнение на Приложения № 2.1 и 2.2 „Наказателни дела“ към Правилата за оценка на натовареност на съдиите и Номенклатурата на статистическите кодове по наказателни дела.

3. ОТНОСНО: Доклад от отдел „ЕИСС“ във връзка с решение на КСКНСС по т. 3 от протокол № 14/22.11.2023 г.
(Отложена с решение на КСКНСС по протокол № 1/24.01.2024 г., т.4)

МОТИВИ: В изпълнение на разпоредбата на §12 от Правилата за оценка на натовареността на съдиите /ПОНС/, приета с решение на съдийската колегия на Висшия съдебен съвет /СК на ВСС/ по протокол № 45/14.12.2021 г., съгласно която считано от 1 януари 2022 г. степента на натовареност на съдиите и съдилищата се анализира и отчита съобразно данните от модул „Натовареност“ в ЕИСС и СИНС, с  решение по т. 1 от протокол № 2/14.02.2023 г. на комисия „Съдебна карта, натовареност и съдбена статистика“ /КСКНСС/ е изискана информация от административните ръководители на апелативните, окръжните, районните и военните съдилища, съдържаща се в справка „Натовареност общо“ в модул „Натовареност“ в ЕИСС за периода 01.01.2022 год. – 31.12.2022 година. При предоставяне на изисканата информация, административните ръководители са изразили опасенията си от достоверността на предоставените данни, като са посочили различни причини. В някои от съдилищата е установено, че поради допуснати грешки от съдии при вписване на съдебните актове в ЕИСС, има случаи на ненатрупана натовареност по дела, приключени през 2022 г., която няма как да се отрази коректно впоследствие и поради това крайната натовареност, отразена в модул „Натовареност“ на практика не отразява в пълнота действителната такава.
С оглед предлагане на възможни решения за отстраняване на съществуващите проблеми, изложени в писмата и справките от съдилищата, с решение по т. 3 по протокол № 14/22.11.2023 г. на КСКНСС е възложено на отдел „Единна информационна система на съдилищата“ /ЕИСС/, дирекция „Инфомационни технологии и съдебна статистика“, АВСС да изготви проект и план за организиране на обучение за работа с модул „Натовареност“ на магистратите и служителите в съдилищата, използващи ЕИСС. 
В изпълнение на решението на комисията от отдел ЕИСС е представен доклад, в който подробно са описани предприети действия във връзка с решение на СК на ВСС от 14.12.2021 г. за изменения и допълнения в Правилата за оценка на натовареността на съдиите (ПОНС), приети от ВСС с решение по протокол № 62/16.12.2015 г. и актуалните мапинг-таблици, които се прилагат от 01.01.2022 година. 
Съгласно цитираното в доклада през 2022 г. в програмата на Националния институт на правосъдието (НИП), по предложение на съдилищата са включени и проведени зонални обучения с лектори към института по теми свързани с използването на модул „Натовареност“ в (ЕИСС) и прилагане на мапинг-таблици. Изготвени са самообучителни видеофилми, предназначени да подпомогнат ежедневната работа на магистратите и служителите в съдилищата, използващи ЕИСС, свързана с отчитане на натовареността по делата и разписаните в ПОНС процесуални етапи, за които се начислява процент натовареност. Изготвените самообучителни видеофилми са качени в Портала за електронно обучение на НИП, секция – „2022-11-10, Самообучителни видеофилми ЕИСС“ през месец октомври 2022 г. и са на разположение на всеки регистриран потребител.
Въз основа на горното,

Комисия "Съдебна карта, натовареност и съдебна статистика"
към Висшия съдебен съвет
Р Е Ш И:

	3.1. Приема за сведение доклада от Иванка Гълъбова - главен експерт, отдел „ЕИСС“, дирекция „ИТСС“ в АВСС. 

3.2. Възлага на отдел „ЕИСС“, дирекция „ИТСС“ в АВСС да изпрати уведомително писмо до съдилищата работещи с Единна информационна система на съдилищата за предоставената възможност в Портала за електронно обучение на НИП за достъп до видеоматериали за самообучение по теми, свързани с използването на модул „Натовареност“ в ЕИСС и прилагане на мапинг-таблиците към приложенията от ПОНС ведно с указания за достъп до материалите.

3.2. Внася материалите в заседание на Висшия съдебен съвет, насрочено за 13.02.2024 г., като предлага на ВСС да приеме следното решение: 

    ПРОЕКТ
        		ВИСШИЯ СЪДЕБЕН СЪВЕТ
         Р Е Ш И:

1. Приема за сведение взетите решение от Комисия „ Съдебна карта, натовареност и съдебна статистика“ към Висшия съдебен съвет.
	
	4. ОТНОСНО: Решение по т. 1, протокол № 11/26.10.2023 г. на КСКНСС относно увеличаване щатната численост на отдел „САОД“.

Комисия "Съдебна карта, натовареност и съдебна статистика"
към Висшия съдебен съвет
Р Е Ш И:

4.1.  Да се изиска от Главния секретар на ВСС, в срок до 12.02.2024 г., да представи доклад относно предприетите действия във връзка с решението на комисията по т. 1, протокол № 11 от 26.10.2023 година.

4.2. Докладът да се внесе за следващото заседание на комисията.

5. ОТНОСНО: Коментари относно препоръките и направените предложения в Доклад за методологията за контрол и проверка на статистическите данни и в Доклад за съществуващите критерии за измерване на системата за работно натоварване и препоръки за актуализиране на системата за работно натоварване, изготвени в рамките на проект „Установяване на балансирано разпределение на натовареността в съдебната система в България“, съфинансиран от Европейския съюз и Съвета на Европа.
(Внася г-жа Атанаска Дишева – зам.-председател на КСКНСС към ВСС)
					
Комисия "Съдебна карта, натовареност и съдебна статистика"
към Висшия съдебен съвет
Р Е Ш И:

5.1. Одобрява изготвените коментари относно препоръките и направените предложения в Доклад за методологията за контрол и проверка на статистическите данни и в Доклад за съществуващите критерии за измерване на системата за работно натоварване и препоръки за актуализиране на системата за работно натоварване, изготвени в рамките на проект „Установяване на балансирано разпределение на натовареността в съдебната система в България“, съфинансиран от Европейския съюз и Съвета на Европа.
 
5.2. Изпраща изготвените коментари относно препоръките и направените предложения в Доклад за методологията за контрол и проверка на статистическите данни и в Доклад за съществуващите критерии за измерване на системата за работно натоварване и препоръки за актуализиране на системата за работно натоварване, изготвени в рамките на проект „Установяване на балансирано разпределение на натовареността в съдебната система в България“, съфинансиран от Европейския съюз и Съвета на Европа на МП, по компетентност.

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС:  /п/
			ДАНИЕЛА МАРЧЕВА